|  |  |
| --- | --- |
|  | **Møtereferat** |
|  |  | |

|  |  |
| --- | --- |
| **Går til:** | Gruppedeltakerne (se under) |
| **Møtegruppe:** | IHR: Plangruppe for IT |
| **Møtested:** | Seminarrom 3B, Kristen Nygaards hus |
| **Referent:** | Kjetil Johnsen |
| **Dato:** | 9.1.2012 |
| **Neste møte:** | 30.1.2012 kl 1400 – 1600 (samme sted) |
|  |  |

Referat 10. møte Plangruppe IT

|  |  |  |
| --- | --- | --- |
| **Til**  **stede** | **Navn** | **Funksjon** |
| X | Ingar Pettersen | Innleid rådgiver |
| X | Odd Erik Pedersen | IT-seksjon Juridisk fakultet |
| X | Morthen Dæhlen | Instituttleder, Inst. for Informatikk |
| X | Lars Oftedal | IT-direktør (USIT) |
|  | Torkil Vederhus | Studentrepresentant |
| X | Adelheid Huuse | Representant for tjenestemannsorg. |
| X | Kjetil Johnsen | Innleid rådgiver |
|  | Jan Gunnar Bjålie | Instituttleder, Institutt for medisinske basalfag |
| X | Ellen J. Caesar | Ass. Økonomi og Plandirektør |
| X | Anita Sandberg\* | HR-direktør |

|  |  |  |
| --- | --- | --- |
| **Pkt** | **Tekst** | **Ansv.** |
| \* | Anita Sandberg var til stede under sak 1 og 2 |  |
| 1. | **Forholdet mellom ”Plangruppene for IT” og ”Plangruppe for Roller og ansvar, arbeidsdeling mellom nivåene (Forkortet R&A)”**  Anita S redegjorde kort for arbeidet i R&A. Gruppen har først og fremst sett på adm. lederroller. Lokal/sentral-dimensjonen er viktig. Gruppen planlegger å gjennomføre en analyse av arbeidsdelingen mellom de ulike administrative nivåene på 3-5 områder.  Ingar P redegjorde kort for at vi (Plangruppe for IT) i flere sammenhenger har jobbet med problemstillinger der roller og ansvar er et sentralt aspekt.  **Konklusjon:**  Det er stor sannsynlighet for at vi (Plangruppe for IT) også i løpet av våren vil tangere arbeidet til R&A, særlig i tilknytning til Lokal/Sentral-prosjektet. Dette er ok, men konkrete forslag skal oversendes til R&A. |  |
| 2 | **Lokal/Sentral (L/S)**  Ingar P distribuerte en skisse til mandat for det videre arbeidet med L/S  Gruppen inviteres til å gi tilbakemeldinger. Ny versjon distribueres i løpet av kort tid.  Lars O presenterte deretter pågående aktiviteter og tilnærming i prosjektgruppen (Oversikt følger vedlagt)  **Synspunkter:**  Lars O: Mandatet omfatter ikke endring i ansettelsesforhold, dvs. fortsatt stor grad av lokal ansettelser.  Morten D: Bra utgangspunkt. Ansvaret for helheten (totalansvaret for IKT) må ligge hos IT-direktøren. Viktig at vi diskuterer hvilke oppgaver som skal håndteres sentralt.  Ingar P: Viste til mandatskisse. Som det fremgår kommer prosjektet i stor grad til å dreie seg om roller og ansvar (Jf pkt 1). Vi må invitere noen av miljøene (institutter / fakulteter) slik at disse gis anledning til å komme med innspill.  Adelheid H: Dette er et prosjekt som vil berøre folk direkte (både ansatte og studenter). Vi må forvente mange og tydelige reaksjoner.  Det er viktig at vi ivaretar det arbeidet som allerede er utført.  Morten D: Sluttet seg til Adelheids synspunkter. Her vil det måtte fattes noen nokså radikale beslutninger, som nok vil gi redusert service-nivå på en del områder.  **Konklusjoner:**   1. Det skal sjekkes om andre universiteter (mest sannsynlig Univ. i Bergen og Univ. i Tromsø) har gjennomført evaluering av IKT Sentralt/Lokalt. Ansvarlig: Lars O 2. Prosjektet følger skissen som ble presentert av Lars O (vedlagt) 3. Plangruppe for IT får funksjonen som styringsgruppe for prosjektet 4. Prosjektets tidligere styringsgruppe blir referansegruppe 5. IT-leder nettet blir høringsinstans 6. Detaljer behandles sammen med mandatet. Mandatet besluttes i neste møte. 7. Fremdriftsplan blir som følger:   **27.01:**  Mandat er godkjent  **Medio feb:** Diskusjonsnotat godkjent for videre presentasjon  **Primo mars:** Diskusjonsnotat drøftet med relevante interessenter  **Ultimo april:** Høringsnotat godkjent  **Primo mai:** Høringsnotat sendt på høring  **18. juni:** Vedtak universitetsstyret  Se Vedlegg | Alle  Ingar P  Lars O |
| 3 | **FDVU**  TA har besluttet å gå til innkjøp av FDVU-system. Mange åpne spørsmål. Det er lagt fram et utkast til et beslutningsnotat, men som ikke helt svarer på de sentrale spørsmålene som er beskrevet i rammeverket for systemeierskap. Ingar P, Arne L, og Lars O spiller inntil videre rollen som strategisk rådgivningsgruppe i denne prosessen. Det vil bli satt krav til at anskaffelsesprosessen skal følge foreslått rammeverk for systemeierskap. Ingar P følger opp. | Ingar P |
| 4 | **Supplere gruppen med flere medlemmer**  Ellen J Caesar er nytt medlem i gruppen.  Det kan være aktuelt å trekke inn et nytt medlem fra et av de store fakultetene. Ingar P tar opp dette med Universitetsdirektøren og kommer tilbake med eventuelle konkrete forslag. | Ingar P |
| 5 | **Veikart**  Lars O rapporterte om fremdrift. Det har ikke vært mye aktivitet i prosjektet siden forrige møte i Plangruppen (19 des). Det vurderes å gjennomføre benchmark mot øvrige universiteter også på dette området.  Problemstillingene vil også bli tatt opp i møte med en del utenlandske universiteter 10. januar 2012. Arbeidet med overordnet veikart videreføres. Parallelt (med arbeidet med overordnet veikart) bør vi også komme i gang med veikart for et av de store systemene. Økonomi / Lønn / Personal peker seg ut (Ett veikart for alle funksjonene).  **Synspunkter:**  Morten D: Prosjektstyring må beskrives – fortrinnsvis sammen med Økonom/Lønn/Personal.  Ellen C: ØPA kan stille med folk som kan bidra i prosessen.  **Konklusjon:**  Veikart (både overordnet og Øk/lønn/pers) tas opp igjen på neste møte.  USIT (Lars O) tar initiativ for å få inngang prosessen. | Lars O |
| 6 | **Møteplan 2012 - vår** 30. januar, 6. februar, 27. februar, 12. mars, 26. mars, 16. april, 7. mai, 21. mai, 4. juni, 18. juni.  Alle møter 1400 – 1600  Fast møtested: Seminarrom 3B, Kristen Nygaards hus.  Kjetil J. sender møteinnkalling | Kjetil J |

Kjetil Johnsen

Referent

Vedlegg: Referat-UIO-IT-20120109-vedlegg